**FENNTARTÓI KÖZLEMÉNY A 2018/2019-ES NEVELÉSI ÉV**

 **ÓVODAI BEIRATKOZÁS RENDJÉRŐL**

**a) Az óvodai felvétel, az óvodai jogviszony létesítése a 2018/2019-es nevelési évben**

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Felvehető:

-aki a harmadik életévét betöltötte, vagy

-a felvételtől számított fél éven belül betölti, feltéve, hogy minden a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Kérjük a Tisztelt Szülőket, hogy az év közbeni felvételi igényeket (azokra a gyermekekre vonatkozik, akik a 2018. augusztus 31-e után töltik be a 2,5 életévüket, vagyis előfelvételis jelentkezők) is a fenti időpontban szíveskedjenek jelezni az óvodában.

Előfelvételivel felvehető az a gyermek, aki a nevelési év időtartama alatt betölti a 2,5 életévet és felvétele munkahely, vagy családi okok miatt indokolt.

(*Az a szülő, vagy törvényes képviselő, aki a szülői felügyelete, vagy gyámsága alatt álló, az óvodai nevelésben való részvételre kötelezett (3 éves) gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, ennek hiányában tartózkodási helye szerint illetékes jegyzőt.)*

**b) Az óvodai beiratkozás időpontja**: 2018. április 24-25-én 8-16 óráig

Helye: Csigabiga Óvoda és Bölcsőde 6794 Üllés Dorozsmai út 10.

**c) A gyermek óvodai beíratásához szükséges közokiratok, dokumentumok:**

-a gyermek születési anyakönyvi kivonata

- a gyermek nevére kiállított személyi azonosító és lakcímet igazoló hatóság igazolvány (a gyermek lakcímkártyája)

- a gyermek TAJ kártyája

- a szülő személyi azonosító és lakcímet igazoló hatósági igazolványa

-  gyermek esetleges betegségeit igazoló dokumentumok,

- amennyiben gyermekük szakértői véleménnyel rendelkezik a sajátos nevelési igényről

- szakvélemény, beilleszkedési-tanulási-magatartási zavar megállapításáról szóló szakvélemény,

- az étkezési térítési díj megállapításához a gyermekvédelmi kedvezményről, tartós betegségről,

- 3 vagy több gyermek nevelése esetén családi pótlék folyósításáról szóló igazolások.

**d) Az óvodáztatási kötelezettség nem teljesítése esetén alkalmazandó jogkövetkezmények:**

A 3. életévet betöltött gyermek beíratásának elmulasztását a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. tv. 247. §-a szerint:

„1) Az a szülő vagy törvényes képviselő

*a)*aki a szülői felügyelete vagy gyámsága alatt álló gyermeket kellő időben az óvodába, illetve az iskolába nem íratja be,

*b)*aki nem biztosítja, hogy súlyos és halmozottan fogyatékos gyermeke a fejlődését biztosító nevelésben, nevelés-oktatásban vegyen részt,

*c)*akinek a szülői felügyelete vagy gyámsága - kivéve a gyermekvédelmi gyámsága - alatt álló gyermeke ugyanabban az óvodai nevelési évben az iskolai életmódra felkészítő foglalkozásokról, illetőleg ugyanabban a tanévben az iskolai kötelező tanórai foglalkozásokról igazolatlanul a jogszabályban meghatározott mértéket vagy annál többet mulaszt,

szabálysértést követ el.

(2) Az (1) bekezdés *c)*pontjában meghatározott szabálysértés miatt szabálysértési felelősségre vonásnak egy nevelési évben, egy tanítási évben egyszer van helye.”

A szabálysértés pénzbírsággal is büntethető, melynek mértéke ötezer forinttól százötvenezer forintig terjedhet.

**e) Az integráltan nevelhető sajátos nevelési igényű gyermekek óvodai felvétele, nevelésükre az alapító okirat szerint jogosult óvoda, és annak elérhetősége:**

A Csigabiga Óvoda és Bölcsőde az integráltan nevelhető sajátos nevelési igényű gyermekek felvételére, óvodai nevelésének biztosítására jogosult.

A Csigabiga Óvoda és Bölcsőde

címe: 6794 Üllés Dorozsmai út 10.

vezető: Marótiné Hunyadvári Zita

telefonszám: 06-30-506-3466

e-mail cím: csigabiga@ulles.hu

A Csigabiga Óvodába felvehető integráltan nevelhető sajátos nevelési igényű gyermekek felvételénél az intézmény Alapító Okiratában foglaltak az irányadók.

**f) Az alapító okirat szerint nemzetiségi nevelést folytató óvoda és elérhetősége: -**

**g) A Csigabiga Óvoda és Bölcsőde felvételi körzete:**

**a** település teljes közigazgatási területe

**h) Az óvodai felvétel tárgyában meghozott döntés közlésének határnapja:** 2018. május 15.

**i)A jogorvoslati eljárás szabályai:**

Az óvodavezető írásbeli döntése ellen a szülői felügyeleti jogot gyakorló szülő a közléstől számított tizenöt napon belül illetékmentes fellebbezési kérelmet nyújthat be a fenntartóhoz (önkormányzati fenntartási óvodák esetében a jegyzőhöz) címezve az óvoda vezetőjénél. A fenntartó nevében a jegyző jár el és hoz másodfokú döntést.